CELEX: 32020R1239
Language: sk
Date: 2020-06-17 00:00:00
Title: Vykonávacie nariadenie Komisie (EÚ) 2020/1239 zo 17. júna 2020, ktorým sa mení vykonávacie nariadenie (EÚ) 2017/39, pokiaľ ide o monitorovanie a hodnotenie vykonávania školského programu a súvisiacich kontrol na mieste

1.9.2020   
               
               
                  SK
               
               
                  Úradný vestník Európskej únie
               
               
                  L 284/3
               
            
         VYKONÁVACIE NARIADENIE KOMISIE (EÚ) 2020/1239
         zo 17. júna 2020,
         ktorým sa mení vykonávacie nariadenie (EÚ) 2017/39, pokiaľ ide o monitorovanie a hodnotenie vykonávania školského programu a súvisiacich kontrol na mieste
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (ES) č. 234/79, (ES) č. 1037/2001 a (ES) č. 1234/2007 (1), a najmä na jeho článok 25 písm. d) a článok 223 ods. 3,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky, ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (2), a najmä na jeho článok 62 ods. 2 písm. a),
         keďže:
         
                     (1)
                  
                  
                     V súlade s článkom 9 delegovaného nariadenia Komisie (EÚ) 2017/40 (3) sa od členských štátov vyžaduje, aby vyhodnocovali vykonávanie školského programu a aby o jeho výsledkoch informovali Komisiu. Na zabezpečenie účinného a jednotného prístupu k hodnoteniu školského programu v Únii by sa mal špecifikovať formát a obsah hodnotiacich správ, ktoré majú členské štáty predkladať Komisii.
                  
               
                     (2)
                  
                  
                     V článku 10 vykonávacieho nariadenia Komisie (EÚ) 2017/39 (4) sa stanovuje rozsah, obsah, harmonogram a podávanie správ o kontrolách na mieste, ktoré vykonávajú členské štáty. Vzhľadom na získané skúsenosti by sa mali podrobnejšie objasniť záznamy, ktoré sa majú overiť v rámci kontrol na mieste. V záujme zohľadnenia žiadostí o pomoc predložených po termíne stanovenom v článku 4 ods. 5 uvedeného nariadenia by sa okrem toho mala predĺžiť lehota na vykonanie kontrol na mieste i na dokončenie kontrolných správ a posunúť by sa mal aj záverečný termín.
                  
               
                     (3)
                  
                  
                     Vykonávacie nariadenie (EÚ) 2017/39 by sa preto malo zodpovedajúcim spôsobom zmeniť.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Vykonávacie nariadenie (EÚ) 2017/39 sa mení takto:
            
                        1.
                     
                     
                        Článok 8 sa nahrádza takto:
                        
                           „Článok 8
                           Monitorovanie a hodnotenie
                           
                              1.   Pri monitorovaní v zmysle článku 9 delegovaného nariadenia (EÚ) 2017/40 sa vychádza z údajov vyplývajúcich z povinností týkajúcich sa riadenia a kontroly, ako aj údajov, ktoré sa uvádzajú v článkoch 4 a 5 tohto nariadenia.
                              Členské štáty sú povinné Komisii predložiť výročnú monitorovaciu správu uvedenú v článku 9 ods. 3 delegovaného nariadenia (EÚ) 2017/40, a to k 31. januáru kalendárneho roku, ktorý nasleduje po skončení príslušného školského roku.
                              Členské štáty sú povinné Komisii predložiť výročnú monitorovaciu správu o vykonaných kontrolách na mieste a súvisiacich zisteniach, ktoré sa uvádzajú v článku 9 ods. 4 daného nariadenia, a to k 31. októbru kalendárneho roku, ktorý nasleduje po skončení príslušného školského roku.
                           
                           
                              2.   Hodnotiaca správa alebo zodpovedajúci počet hodnotiacich správ (ak členský štát vykonáva školský program na regionálnej úrovni) v zmysle článku 9 ods. 2 delegovaného nariadenia (EÚ) 2017/40 sa týkajú vykonávania školského programu počas prvých piatich školských rokov každého obdobia, na ktoré sa vzťahuje stratégia zostavená na vnútroštátnej alebo regionálnej úrovni podľa článku 23 ods. 8 nariadenia (EÚ) č. 1308/2013.
                              Členské štáty predkladajú Komisii hodnotiacu správu alebo správy k 1. marcu kalendárneho roku, ktorý nasleduje po ukončení uvedených piatich školských rokov. Prvé hodnotiace správy sa predkladajú k 1. marcu 2023.
                              Minimálne požiadavky na formát a obsah hodnotiacej správy alebo správ sa stanovujú v prílohe k tomuto nariadeniu. Členské štáty musia zabezpečiť, aby správa alebo správy predložené Komisii neobsahovali žiadne osobné údaje.
                           
                           
                              3.   Komisia uverejňuje výročné monitorovacie správy predkladané v súlade s odsekom 1 druhým pododsekom a hodnotiace správy predkladané v súlade s odsekom 2.“
                           
                        
                     
                  
                        2.
                     
                     
                        Článok 10 sa mení takto:
                        
                                    a)
                                 
                                 
                                    V odseku 1 sa písmeno a) nahrádza takto:
                                    
                                                „a)
                                             
                                             
                                                záznamov uvedených v článku 6 delegovaného nariadenia (EÚ) 2017/40 vrátane finančných dokumentov, ako sú faktúry za nákup a predaj, dodacie listy, bankové výpisy a ich evidencie v účtovníctve;“;
                                             
                                          
                              
                                    b)
                                 
                                 
                                    V odseku 2 sa prvý pododsek nahrádza takto:
                                    „Kontroly na mieste sa vykonávajú počas školského roku, ktorého sa týkajú (obdobie N), a/alebo počas nasledujúcich 9 mesiacov (obdobie N + 1).“;
                                 
                              
                                    c)
                                 
                                 
                                    V odseku 6 sa tretí pododsek nahrádza takto:
                                    „Všetky správy o kontrole sa musia dokončiť najneskôr 9 mesiacov po skončení školského roku.“;
                                 
                              
                                    d)
                                 
                                 
                                    Odsek 7 sa vypúšťa.
                                 
                              
                  
                        3.
                     
                     
                        Dopĺňa sa príloha, ktorej text sa stanovuje v prílohe k tomuto nariadeniu.
                     
                  
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. júna 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 671.
         
            (2)  Ú. v. EÚ L 347, 20.12.2013, s. 549.
         
            (3)  Delegované nariadenie Komisie (EÚ) 2017/40 z 3. novembra 2016, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach a ktorým sa mení vykonávacie nariadenie Komisie (EÚ) č. 907/2014 (Ú. v. EÚ L 5, 10.1.2017, s. 11).
         
            (4)  Vykonávacie nariadenie Komisie (EÚ) 2017/39 z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach (Ú. v. EÚ L 5, 10.1.2017, s. 1).
      
      
         
            PRÍLOHA
            
               
                  
                     „PRÍLOHA
                     MINIMÁLNE POŽIADAVKY NA FORMÁT A OBSAH HODNOTIACICH SPRÁV UVEDENÝCH V ČLÁNKU 8 ODS. 2
                     1.   Zhrnutie
                     
                     
                                 —
                              
                              
                                 Zistenia vyplývajúce z hodnotenia
                              
                           
                                 —
                              
                              
                                 Závery a odporúčania
                              
                           2.   Úvod
                     
                     
                                 —
                              
                              
                                 Účel a rozsah hodnotiacej správy
                              
                           
                                 —
                              
                              
                                 Krátky opis procesu hodnotenia
                              
                           3.   Metodika
                     
                     
                                 —
                              
                              
                                 Návrh a použité metódy hodnotenia
                              
                           
                                 —
                              
                              
                                 Hodnotiace otázky, kritériá posudzovania, ukazovatele
                              
                           
                                 —
                              
                              
                                 Zdroje údajov a techniky zberu údajov
                              
                           
                                 —
                              
                              
                                 Všetky zistené obmedzenia a ich riešenia
                              
                           4.   Posúdenie fungovania školského programu
                     
                     
                                 —
                              
                              
                                 Intervenčná logika alebo prepojenie medzi identifikovanými potrebami, cieľmi stanovenými v stratégii a vykonanými činnosťami
                              
                           
                                 —
                              
                              
                                 Hlavné tendencie alebo trendy zistené v školách/u detí zapojených do programu
                              
                           
                                 —
                              
                              
                                 Dodávka/distribúcia ovocia, zeleniny, mlieka a mliečnych výrobkov v školách a priority v oblasti konzumácie čerstvého ovocia, zeleniny a konzumného mlieka
                              
                           
                                 —
                              
                              
                                 Sprievodné vzdelávacie opatrenia
                              
                           
                                 —
                              
                              
                                 Komunikačné a informačné akcie
                              
                           
                                 —
                              
                              
                                 Hlavné mechanizmy a opatrenia týkajúce sa vykonávania programu
                              
                           
                                 —
                              
                              
                                 Zapojenie orgánov zodpovedných za zdravie/výživu, ďalších orgánov verejnej správy a súkromných zainteresovaných strán v súvislosti s plánovaním, vykonávaním, monitorovaním a hodnotením programu
                              
                           5.   Odpovede na jednotné hodnotiace otázky
                     
                     5.1.   Do akej miery sa vďaka tomuto školskému programu zvýšila celková konzumácia ovocia, zeleniny a mlieka a mliečnych výrobkov u detí v súlade s vnútroštátnymi odporúčaniami týkajúcimi sa zdravého stravovania v cieľovej vekovej skupine?
                     
                     Ukazovatele:
                     
                                 —
                              
                              
                                 Zmena priamej a nepriamej konzumácie čerstvého ovocia a zeleniny u detí (množstvo a/alebo frekvencia)
                              
                           
                                 —
                              
                              
                                 Zmena priamej a nepriamej konzumácie konzumného mlieka u detí (množstvo a/alebo frekvencia)
                              
                           
                                 —
                              
                              
                                 Zmena percentuálneho podielu detí, ktorých strava spĺňa odporúčaný denný príjem ovocia a zeleniny
                              
                           
                                 —
                              
                              
                                 Zmena percentuálneho podielu detí stravujúcich sa v súlade s odporúčaniami vnútroštátnych orgánov zodpovedných za zdravie a výživu, pokiaľ ide o denný príjem konzumného mlieka a iných mliečnych výrobkov bez pridaného cukru, arómy, ovocia, orechov alebo kakaa, ktorý je v súlade s vnútroštátnymi odporúčaniami týkajúcimi sa odporúčanej úrovne príjmu tukov a sodíka pre cieľovú vekovú skupinu
                              
                           5.2.   Do akej miery sa vďaka školskému programu podarilo vštepiť deťom zdravé stravovacie návyky?
                     
                     Ukazovatele:
                     
                                 —
                              
                              
                                 Zmena postoja detí v otázkach konzumácie ovocia, zeleniny a mlieka a mliečnych výrobkov v súlade s vnútroštátnymi odporúčaniami týkajúcimi sa zdravého stravovania v cieľovej vekovej skupine
                              
                           
                                 —
                              
                              
                                 Zmena úrovne detských znalostí o zdravotných prínosoch konzumácie čerstvého ovocia a zeleniny, konzumného mlieka a mliečnych výrobkov bez pridaného cukru, arómy, ovocia, orechov alebo kakaa v súlade s vnútroštátnymi odporúčaniami týkajúcimi sa odporúčanej úrovne príjmu tukov a sodíka pre cieľovú vekovú skupinu
                              
                           6.   Závery a odporúčania
                     
                     
                                 —
                              
                              
                                 Účinnosť programu
                              
                           
                                 —
                              
                              
                                 Získané skúsenosti
                              
                           
                                 —
                              
                              
                                 Odporúčania na zlepšenie
                              
                           7.   Prílohy
                     
                     Technické podrobnosti hodnotenia vrátane dotazníkov, odkazov a zdrojov.
                  
               “